label_title: O. J. Simpson-ügy
label_desc: Az O. J. Simpson-ügy (hivatalos angol megnevezése People of the State of California v. Orenthal James Simpson) a Los Angeles Megyei Fellebbviteli Bíróságon lezajlott büntetőjogi ügy volt, amelyben az egykori amerikaifutball-játékost és színészt, O. J. Simpsont vádolták exfelesége, Nicole Brown Simpson, valamint annak új barátja, Ron Goldman 1994. június 12-én történt meggyilkolásával. A tárgyalás 1994. november 9-én vette kezdetét az eskütételekkel, a nyitóbeszédekre 1995. január 24-én került sor, míg az ítélet, melyben Simpsont minden vád alól felmentették, 1995. október 3-án született meg. Az eset a legnagyobb nyilvánosságot kapott büntetőjogi tárgyalásként vonult be az amerikai történelembe.